в съответните дружества нараства (45). Тези правила се прилагат като цяло в китайската икономика, във всички нейни сектори, в това число за производителите на сулфанилова киселина и за доставчиците на техните материали за влагане.
 (67)
 Например на личностно равнище припокриване между структурите на ККП и управителния орган се наблюдава при поне едно дружество — Wanhua Chemical — което, както вече бе споменато, произвежда големи количества анилин (ключовата съставка, използвана като материал за влагане при производството на сулфанилова киселина). Комисията установи, че настоящият управител на предприятието Liao Zengtai също така е и партиен секретар. Освен това един от директорите на Wanhua Chemical и председател на неговото акционерно и контролиращо дружество Yantai Guofeng е член на ККП и изпълнява функциите на секретар на партийния клон в последно посоченото предприятие. В миналото той е бил член на партийния комитет на Yantai SASAC и ръководител на отдела за статистически оценки към този публичен орган (46). Друг пример, показващ присъствието на ККП в корпоративните участници в химическия сектор, е фактът, че в структурите на един от водещите износители на сулфанилова киселина в КНР — China Jiangsu International Economic and Technical Cooperation Group — целият висш ръководен екип на дружеството е свързан с партията (47). Самото дружество също така посочва следното по отношение на вътрешнопартийните дейности: „На 18 януари следобед партийният комитет на China Jiangsu International Group Company проведе ежегодния преглед за 2018 г. на работата на секретаря на партийната организация във връзка с изграждането на низови партийни организации и проведената през 2019 г. конференция за разширяване на дейностите по партийно строителство“ (48). Един друг от посочените по-горе големи износители на сулфанилова киселина — Northeast Pharmaceutical Group Import and Export Trade Co., Ltd. — твърди, че една от неговите корпоративни политики се състои в това да се „вземат предвид думите на президента Си и да се следва партията“ и че една от корпоративните му ценности е, че „започването на стопанска дейност трябва да принася полза на правителството“ (49).
 (68)
 Присъствието и намесата на държавата на финансовите пазари (вж. също раздел 3.2.2.8 по-долу), както и при осигуряването на суровини и материали за влагане, оказват в още по-голяма степен нарушаващ пазара ефект (50). По този начин държавното присъствие в предприятията, в това число в ДП, в сектора на сулфаниловата киселина и в други свързани сектори (като например финансовия сектор и сектора на материалите за влагане), дава възможност на ПК да се намесва по отношение на цените и разходите.
 3.2.2.5. Значителни нарушения съгласно член 2, параграф 6а, буква б), трето тире от основния регламент: обществени политики или мерки, водещи до дискриминация в полза на местните доставчици или другояче влияещи върху силите, действащи на свободния пазар
 (69)
 Посоката на развитие на китайската икономика в значителна степен се определя от сложна система на планиране, с която се набелязват приоритети и цели, върху които централните и местните органи трябва да се съсредоточат. На всички равнища на управление съществуват съответни планове, които обхващат практически всички сектори на икономиката. Целите, определени посредством инструментите за планиране, са от обвързващ характер и органите на всяко административно